VENDIM
Nr. 30,  datë  14.1.2015

PËR  DISA SHTESA DHE NDRYSHIME NË VENDIMIN NR. 612,  DATË 5.9.2012, TË KËSHILLIT TË MINISTRAVE, “PËR DISPOZITAT ZBATUESE TË LIGJIT “PËR AKCIZAT”, TË NDRYSHUAR”

Në mbështetje të nenit 100 të Kushtetutës dhe të neneve 108 e 109, të ligjit nr. 61/2012, “Për akcizat në Republikën e Shqipërisë”, me propozimin e ministrit të Financave, Këshilli i Ministrave

VENDOSI:

Në vendimin nr. 612, datë 5.9.2012, të Këshillit të Ministrave, të ndryshuar, bëhen këto shtesa dhe ndryshime:
Neni 1

Në nenin 1, “Përkufizime”, shtohet pika 8, me këtë përmbajtje:
“8. “Prodhim”, përdorimi i makinave, mjeteve dhe punës në njësi të tilla si: rafineri, kombinate, uzina, fabrika, punishte, për të shndërruar materialin (lëndë e parë, përbërës etj.) në produkte akcize.”.


Neni 2

Paragrafi i tretë, i pikës 1, të nenit 3, “Regjistrimi i pritësit të regjistruar/licencimi i përfaqësuesit fiskal”, ndryshohet, si më poshtë vijon:
“Kërkuesi aplikon për regjistrim pranë zyrës doganore mbikëqyrëse. Zyra doganore mbikëqyrëse, pas vlerësimit të plotësimit të kushteve të përcaktuara në këtë vendim për marrjen e statusit të pritësit të regjistruar, dërgon dokumentacionin pranë Drejtorisë së Përgjithshme të Doganave. Në rast se kërkesat e parashikuara konsiderohen të plotësuara, Drejtoria e Përgjithshme e Doganave lëshon autorizimin përkatës sipas aneksit 21, të këtij vendimi.”. 

Neni 3

Shkronja “a”, e pikës 1, të nenit 4, “Kushtet për regjistrim si pritës i regjistruar dhe për licencim si përfaqësues fiskal”, ndryshohet, si më poshtë vijon:
“a) Pritësi i regjistruar duhet të plotësojë kushtet e mëposhtme:
i) Të jetë i regjistruar në Republikën e Shqipërisë dhe të paraqesë ekstraktin historik nga Qendra Kombëtare e Regjistrimit (QKR);
ii) Të depozitojë një garanci të nevojshme për të mbuluar veprimet e lëvizjes së produkteve të akcizës me pezullim të detyrimeve, vetëm në rast se kërkuesi do të kërkojë të garantojë lëvizjen;
iii) Të paraqesë dëshmi penaliteti të përfaqësuesit të shoqërisë/administratorit;
iv) Të paraqesë dëshmi që nuk ka detyrime të pashlyera ndaj administratës doganore;
v) Të japë një përshkrim të produkteve të akcizës që do të trajtojë;
vi) Të paraqesë të dhëna për kapacitetin maksimal mbajtës të ambientit/ve të stokimit.”.

Neni 4

Në pikën 4, të nenit 17, “Rastet e përjashtimeve”, përcaktimi “3-fishi” zëvendësohet me “5-fishi”.
Neni 5

Pas pikës 14, të nenit 20, shtohet pika 15, me këtë përmbajtje:
 “15. Detyrimet e pikës 3, të këtij neni, lindin edhe në rastin kur një subjekt peshkimi furnizohet me gazoil jashtë Republikës së Shqipërisë, si furnizim bordi. Sasitë e blera jashtë Republikës së Shqipërisë regjistrohen nga autoriteti doganor.”.

Neni 6
Neni 21 shfuqizohet.

Neni 7

Në pikën 1, të nenit 23, “Mangësitë/diferencat”, hiqen fjalët “... Për qëllime të pikës 1, të nenit 11, të ligjit, ...”.

Neni 8

Në pikën 6, të nenit 25, “Humbjet aksidentale dhe avaritë në magazinën fiskale”,  fjalët “... Qendra operative e Drejtorisë së Përgjithshme të Doganave ...” zëvendësohen me “... Drejtoria e Analizës së Riskut dhe Monitorimit dhe Drejtoria e Antikontrabandës dhe Rikuperimit me Forcë të Borxhit të Drejtorisë së Përgjithshme të Doganave ...”.
Neni 9

Në nenin 37, “Kërkesa për rimbursim ose shuarje”, bëhen këto ndryshime:
1. Shkronjat “a” dhe “b”, të pikës 2, shfuqizohen.
2. Pika 4 ndryshohet, si më poshtë vijon:
“4. Rimbursimi i akcizës nuk mund të kërkohet nëse produkti i akcizës nuk është përdorur/konsumuar deri në 1 vit nga data e pagesës së akcizës. Paraqitja e kërkesës për rimbursim, në çdo rast, duhet të respektojë kushtëzimet e përcaktuara në nenet specifike të rimbursimit për këtë qëllim.”.

Neni 10

Pikat 2 dhe 3, të nenit 39, “Rimbursimi në eksport”, ndryshohen, si më poshtë vijon:
“2. Zyra doganore territorialisht kompetente miraton ose refuzon fillimin e procedurës së eksportit me rimbursim të akcizës.
3. Nëse procedura miratohet, kërkuesi depoziton pranë zyrës doganore territorialisht kompetente dokumentin DAV për eksport.”.

Neni 11

Në nenin 43, “Rimbursimi për serrat me ngrohje dhe prodhimet industriale dhe agroindustriale”, bëhen shtesa dhe ndryshimi i mëposhtëm:
1. Në fund të pikës 4 shtohen fjalët “... të muajit paraardhës ...”.
2.  Pika 6 ndryshohet, si më poshtë vijon:
 “6. Mbas verifikimit dhe konfirmimit të rregullsisë së dokumentacionit të kërkuar, në bashkëpunim me Drejtorinë e Përgjithshme të Tatimeve, zyra doganore mbikëqyrëse, kryen llogaritjet për rimbursimin e akcizës, bazuar në aneksin 10 “Tabela referuese e normativave të harxhimit të lëndës djegëse”.”.

[bookmark: _GoBack]Neni 12

Pika 1, e nenit 44, “Rimbursimi për biokarburantet”, ndryshohet, si më poshtë vijon:
“1. Do të konsiderohen biokarburante dhe lëndë të tjera djegëse të rinovueshme për transport, bazuar në proceset e ndryshimeve teknologjike, produktet e mëposhtme, me kushtin që të prodhohen në Republikën e Shqipërisë nga njësitë për prodhimin e biokarburanteve, sipas përcaktimit të nenit 5, të ligjit nr. 9876, datë 14.2.2008, “Për prodhimin, transportimin dhe tregtimin e biokarburanteve dhe lëndëve të tjera djegëse, të rinovueshme, për transport”, të ndryshuar:
a) Produktet që klasifikohen në kodin 27 10 20 të NK, në rastet kur produkti BIO i përzier me karburant përbën më pak se 30% të volumit;
b) Produktet që klasifikohen në kodin 38 26 00 të NK kur produkti BIO i përzier me karburant përbën më shumë se 30% të volumit.”.

Neni 13

Neni 46, “Procedura e rimbursimit”, ndryshohet, si më poshtë vijon:

“Neni 46
Procedura e rimbursimit

1. Dalja e produktit biokarburant nga regjimi pezullues i magazinës fiskale bëhet me dokumentin DSHA-ja me detyrime të paguara.
2. Depozituesi i miratuar, me përfundimin e procesit të prodhimit, magazinon në një depozitë të veçantë, pjesë e magazinës fiskale, gjithë sasinë e biokarburantit të prodhuar nga njësia e prodhimit, sipas përcaktimeve të shkronjës “dh”, të pikës 1, të nenit 14, të ligjit, dhe njofton zyrën doganore mbikëqyrëse, sipas modelit 1 “Njoftim për prodhim biokarburanti”, të aneksit 24, që i bashkëlidhet këtij vendimi dhe është pjesë përbërëse e tij.
3. Zyra doganore mbikëqyrëse, brenda 1 (një) dite pune nga data e marrjes së njoftimit, paraqitet të depozituesi i miratuar dhe verifikon sasinë e produktit, merr mostrat e nevojshme dhe plumbos depozitën ku është magazinuar biokarburanti i prodhuar. Në përfundim të këtij procesi, nga punonjësit e autorizuar të zyrës doganore mbikëqyrëse mbahet një procesverbal sipas modelit 2 “Procesverbal verifikimi”, të aneksit 24, që i bashkëlidhet këtij vendimi dhe është pjesë përbërëse e tij, dhe, brenda 2 (dy) ditësh pune dërgohen mostrat për analizim në Laboratorin Doganor. 
4. Laboratori Doganor, brenda 3 (tri) ditësh pune nga data e marrjes së mostrave, i njofton rezultatin e analizave laboratorike zyrës doganore mbikëqyrëse.
5. Depozita ku është magazinuar bio-karburanti qëndron e plumbosur dhe nën mbikëqyrjen doganore. Çdo dalje biokarburanti nga kjo depozitë bëhet nën mbikëqyrjen e zyrës doganore duke plotësuar dokumentin DSHA-ja sipas përcaktimit të pikës 1 dhe duke përshkruar llojin e produktit në përputhje me të dhënat e certifikatës së analizave dhe numrin e certifikatës. Për çdo dalje nga magazina plotësohet njëkohësisht modeli 3 “Kartelë inventari produkti” e aneksit 24, që i bashkëlidhet këtij vendimi dhe është pjesë përbërëse e tij.
6. Në rast se autoritetet doganore konstatojnë dëmtim të plumbçeve doganore apo mosrakordim të sasive, bllokojnë depozitën, vendosin plumbçet e reja dhe nuk lejojnë dalje të mëtejshme të produktit. Autoritetet doganore kryejnë të gjitha verifikimet dhe veprimet e mëtejshme për të përcaktuar shkaqet dhe evidentuar përgjegjësitë në përputhje me ligjin. Për sasinë e produktit gjendje në depozitë rikryhen procedurat e përcaktuara në pikat 3 dhe 4.
7. Një herë në muaj depozituesi i miratuar paraqet kërkesë për rimbursim të akcizës për sasitë e produktit BIO të trupëzuar në sasitë e karburanteve të deklaruara për konsum, shoqëruar përkatësisht me dokumentin DSHA-ja me detyrime të paguara dhe me modelin 3 “Kartelë inventari produkti”, të aneksit 24 dhe certifikatën e Laboratorit Doganor.
Autoritetet doganore, pasi shqyrtojnë kërkesën duke krahasuar të dhënat e deklaruara me rezultatet e Laboratorit Doganor, brenda 10 ditësh pune, autorizojnë ose refuzojnë rimbursimin duke dhënë arsyet në rast refuzimi.
Në rast se gjatë kontrollit rezulton se ka pasur pasaktësi ose pavërtetësi të dokumenteve, subjekti përfitues i rimbursimit duhet të kthejë të gjithë shumën e rimbursuar dhe ndaj tij zbatohen masat dhe penalitetet e përcaktuara nga ligji.”.

Neni 14

Në nenin 50, “Personat që ushtrojnë aktivitetin e depozituesit të miratuar”, bëhen këto ndryshime:
1. Shkronja “ç”, e pikës 2, ndryshohet, si më poshtë vijon:
“ç) operatorët që rafinojnë apo përpunojnë produkte energjetike në rafineri apo stabilimente të tjera prodhimi.”.
2. Pika 3 ndryshohet, si më poshtë vijon:
“3. Për qëllime të pikës 1, të këtij neni, konsiderohen depozitues të miratuar joprodhues personat që blejnë, presin, dërgojnë, mbajnë dhe shesin produkte që i nënshtrohen akcizës. Këta depozitues i mbajnë produktet e akcizës me synim për t’i dërguar, eksportuar, rieksportuar apo shitur.”.

Neni 15

Pas nenit 50 shtohet neni 50/1, me këtë përmbajtje:
“Neni 50/1
Statusi i operatorëve që administrojnë veprimtarinë e pullave fiskale

Për qëllime të neneve 40-43, të seksionit 8, të kreut V, të ligjit, operatorët ekonomikë, për të cilët Këshilli i Ministrave ka ofruar me koncesion pjesë apo të gjithë veprimtarinë që lidhet me pullat fiskale, duhet të marrin statusin e depozituesit të miratuar prodhues/përpunues.”.

Neni 16

Në nenin 51, “Procedurat e aplikimit dhe të autorizimit të magazinave fiskale”, bëhen këto ndryshime:
1. Pika 4 ndryshohet, si më poshtë vijon:
“4. Kërkesës tip duhet t’i bashkëlidhen dokumentet e mëposhtme:
a) Ekstrakti historik nga QKR-ja;
b) Prokura e përfaqësuesit ligjor për marrjen përsipër të përgjegjësive të shoqërisë, për rastet kur nuk përcaktohet në ekstraktin e QKR-së; 
c)Dëshmi penaliteti e përfaqësuesit të shoqërisë/administratorit;
ç) Planimetria e ambienteve të planifikuara për magazinë fiskale, të shoqëruara me foto për çdo plan si brenda ashtu edhe jashtë;
d) Plani dhe përshkrimi i instalimeve të ndryshme që do të jenë pjesë e magazinës fiskale (instalime, depo, rezervuarë, tubacione etj.);
dh) Akti i kalibrimit të kontejnerëve (depozitave, sillosa etj.) nga DPM-ja, në rastet kur do të depozitohen lëngje apo materiale rifuxho. Për rastet kur marrja e certifikatës së kalibrimit është në proces, të depozitohet kërkesa e aplikimit shoqëruar me certifikatat e kalibrimit të disponueshme në momentin e prodhimit/importit; 
e) Certifikimet përkatëse për instrumentet dhe pajisjet matëse nga DPM-ja;
ë)  Deklarata për natyrën dhe pozicionin tarifor të produkteve që priten, dërgohen, mbahen dhe në rastin e magazinave të prodhimit edhe të lëndëve të para dhe produkteve të prodhuara;
f)  Karta teknologjike me parametrat e punës, lëndët e para dhe  produktet përfundimtare të përfituara sipas standardeve të përcaktuara më parë; 
g) Vlerësimi i sasive të produkteve të akcizës të prodhuara, të përpunuara dhe të depozituara/të stokuara për një periudhë të caktuar (vjetore apo që mbulon aktivitetin nëse është sezonale);
gj) Dokumenti i garancisë;
h) Informacioni për sistemin kontabël që përdor shoqëria, si dhe masat e kontrollit të brendshëm e metodat e kontrollit që ajo përdor;
i) Konfirmimi se shoqëria nuk ka asnjë detyrim të pashlyer ndaj administratës doganore në momentin e aplikimit.”.
2. Pikat 8, 9 dhe 11 ndryshohen, si më poshtë vijon:
“8. Në rast se plotësohen të gjitha kërkesat e parashikuara, lëshohet autorizimi përkatës, pasi të jenë gjeneruar në sistemin informatik kodet fiskale specifike, sipas modelit në aneksin 12. Autorizimet lëshohen pa afat kohor.
9. Në autorizimin e magazinës fiskale, lëshuar nga Drejtoria e Përgjithshme e Doganave, përcaktohen elementet specifike të magazinës fiskale, në varësi të natyrës dhe proceseve që do të kryhen në të si dhe përcaktohet edhe zyra doganore mbikëqyrëse.”.
“11. Çdo ndryshim apo modifikim, që lidhet me depozitat, rezervuarët, instalimet, kushtet e shfrytëzimit të magazinës fiskale dhe çdo ndryshim në dokumentacionin e dorëzuar për marrjen e autorizimit, duhet të jetë objekt i një informacioni paraprak për zyrën doganore mbikëqyrëse, e cila, pas kontrollit, verifikimit dhe vlerësimit, përcjell këto ndryshime pranë Drejtorisë së Përgjithshme të Doganave. Drejtoria e Përgjithshme e Doganave vlerëson dhe pasqyron ndryshimet apo modifikimet në autorizimin fillestar.”.

Neni 17

Në nenin 60 bëhen ndryshimi dhe shtesat e mëposhtme:
1. Në pikën 2, referenca “... të shkronjës “h”, të pikës 6, ...” zëvendësohet me  “... të shkronjës “ë”, të pikës 6, ...”. 
2. Pas pikës 2 shtohen pikat 3, 4 dhe 5, me këtë përmbajtje:
“3. Me konstatimin e njërit prej rasteve të parashikuara në shkronjat “a”, “b” dhe “ë”, të pikës 6, të nenit 20, të ligjit, dhe në përputhje me shkronjën “d”, të pikës 6, të nenit 20, të ligjit, Drejtoria e Përgjithshme e Doganave merr vendim për pezullimin e autorizimit, për një afat deri në 30 ditë. Ky vendim paraqet arsyet e këtij pezullimi dhe u njoftohet operatorit ekonomik dhe zyrës doganore mbikëqyrëse, e cila merr të gjitha masat e duhura për të siguruar që gjatë këtij afati kohor operatori ekonomik të mos kryejë asnjë aktivitet tregtar në magazinën fiskale. 
4. Kur operatori ekonomik nuk ka mundur të rregullojë situatën brenda 30 ditëve, por siguron që kushtet mund të përmbushen nëse afati i pezullimit zgjatet, Drejtoria e Përgjithshme e Doganave mund të shtyjë afatin e  pezullimit edhe për 30 ditë të tjera.
5. Nëse brenda afatit të pezullimit operatori ekonomik plotëson kushtet dhe  kriteret që duhet të plotësohen sipas ligjit, Drejtoria e Përgjithshme e Doganave anulon pezullimin dhe informon operatorin ekonomik dhe zyrën doganore mbikëqyrëse lidhur me këtë vendim.”. 
3. Pika 3 bëhet pika 6 dhe ndryshohet, si më poshtë vijon:
  “6. Nëse brenda këtij afati kohor, të përcaktuar në pikat 3 dhe 4, operatori ekonomik nuk plotëson mangësitë që kanë çuar në pezullimin e autorizimit, Drejtoria e Përgjithshme e Doganave merr vendim për revokimin e autorizimit:
a) duke njoftuar zyrën doganore mbikëqyrëse dhe depozituesin e miratuar në lidhje me vendimin e revokimit;
b) duke përcaktuar detyrat e zyrës doganore mbikëqyrëse për procedurat e mëtejshme;
c) duke përcaktuar detyrimet e depozituesit të miratuar për procedurat e mëtejshme;
ç) duke përcaktuar të drejtën e depozituesit të miratuar për t’u ankimuar dhe organin pranë të cilit ushtrohet ky ankimim”. 

Neni 18

Shkronja “a”, e nenit 65, “Përdorimi i dokumentit shoqërues të akcizës (DSHA)”, shfuqizohet.
Neni 19

Pika 10, e nenit 68, “Procedurat e inventarizimit”, ndryshohet, si më poshtë vijon:
“10. Procesverbali i inventarizimit rimerr vetëm faktet e konstatuara gjatë kontrollit. Ky procesverbal është i ndryshëm nga procesverbali i verifikimit të shkeljeve, i cili miratohet me udhëzim të drejtorit të Përgjithshëm të Doganave, por përbën bazën për hartimin e këtij të fundit.”.

Neni 20

Shkronja “ç”, e pikës 1, të nenit 69, “Tepricat dhe mangësitë në inventarizim”, ndryshohet, si më poshtë vijon:
“ç) Në fund të inventarizimit, për tepricat kryhet regjistrimi në rubrikën ‘Hyrje të kontabilitetit të stokut’, me përshkrimin ‘Tepricë e evidentuar nga kontrolli’, si dhe shënohen ekstremitetet e procesverbalit të përcaktuar në shkronjën “c”, të kësaj pike. Të gjitha këto veprime duhen kryer përpara kryerjes së veprimeve të tjera hyrëse.”.

Neni 21

Në nenin 75 bëhen shtesa dhe ndryshimi i mëposhtëm:
1. Pas shkronjës “c”, të pikës 1, shtohet shkronja “ç”, me këtë përmbajtje:
“ç) shuma e garancisë që duhet paraqitur nga operatorët që administrojnë veprimtarinë e pullave fiskale, të referuar në nenin 50/1, është në vlerë fikse prej 10 000 000 (dhjetë milionë) lekësh.”.
2. Pika 2 ndryshohet, si më poshtë vijon:
“2. Shuma e garancisë vlerësohet dhe llogaritet nga zyra doganore mbikëqyrëse nga llogaria e detyrimeve për produktet e akcizës sipas shtojcës 1 të ligjit dhe akteve nënligjore në fuqi.”.

Neni 22

Në nenin 123 bëhen ndryshimi dhe shtesat e mëposhtme:
1. Në pikën 1, fjalët  “... procedurën e përgjithshme ...” zëvendësohen me   “... me denatyrues të njohur në shtete të tjera, të ndryshme nga denatyruesit e përcaktuar në nenet 124 dhe 125 ...”.
2. Pas pikës 2 shtohen pikat 3 dhe 4, këtë përmbajtje:
“3. Operatorët ekonomikë, të cilët, pas plotësimit të kushteve të përcaktuara në pikën 1, nuk deklarojnë se do të kryejnë operacione rikuperimi apo rigjenerimi, duhet të depozitojnë pranë zyrës doganore të importit një garanci e cila duhet të mbulojë shumën e plotë të detyrimit të akcizës që paguhet në rast se ky mall do të rikuperohet apo do të rigjenerohet dhe duhet të mbulojë një afat jo më të vogël se një vit.  
4. Zyra doganore e importit procedon me verifikimin e zinxhirit tregtar deri në destinacionin e fundit të produktit të hedhur për konsum. Pas verifikimit nëpërmjet kontrollit pas zhdoganimit se alkooli i denatyruar nuk është rikuperuar apo rigjeneruar, zyra doganore në fjalë çliron garancinë.”. 

Neni 23

Në nenin 124 bëhen shtesa dhe ndryshimi i mëposhtëm:
1. Në pikën 1, pas fjalëve “... që i nënshtrohet denatyrimit ...” shtohen “... brenda vendit ...”.
2. Në pikën 4, përcaktimi “(98.90C)” zëvendësohet me “(78.90C)”.

Neni 24

Në nenin 133 bëhen ndryshimet e mëposhtme:
1. Në pikën 1, shkronjat “d” e “f” zëvendësohen me shkronjat “ç” e “dh”.
2. Në pikën 2, shkronja “d” zëvendësohet me shkronjën “ç”.
Neni 25

Në nenin 135 bëhen këto ndryshime:
1. Shkronja “d” zëvendësohet me shkronjën “ç”.
2. Në fund të fjalisë, togfjalëshi “... depozituesit të miratuar ...” zëvendësohet me “... pritësit të regjistruar ...”.
Neni 26

Në nenin 136 bëhen këto ndryshime:
1. Në pikën 1, shkronja “e” zëvendësohet me shkronjën “d”.
2. Në pikën 2, shkronja “h” zëvendësohet me shkronjën “ë”.
Neni 27

Në pikat 1 dhe 2, të nenit 137, shkronja “f” bëhet “dh”.
Neni 28

Në nenin 138, shkronja “g” bëhet “e”.

Neni 29

Në pikën 1, të nenit 139, shkronjat  “g”, “i” dhe “j” zëvendësohen, përkatësisht, me shkronjat “e”, “f” dhe “g”.
Neni 30

Shkronja “a”, e nenit 147, shfuqizohet.

Neni 31

Në nenin 149 bëhen këto ndryshime:
1. Titulli i nenit ndryshohet dhe zëvendësohet me “Pritësit e regjistruar”.
2. Pika 3 shfuqizohet.
3. Pika 4 bëhet pika 3 dhe referenca “... në pikat 2 dhe 3 ...” zëvendësohet me “... në pikën 2 ...”. 

Neni 32

Në pikën 2, të nenit 155, “Procedurat e përjashtimit”, fjalët “... brenda 3 (tri) ditëve ...” zëvendësohen me  “... brenda 15 (pesëmbëdhjetë) ditëve ...”. 
Neni 33

Në pikën 2, të nenit 156, “Procedurat e rimbursimit”, fjalët “... brenda 3 (tri) ditëve ...” zëvendësohen me “... brenda 15 (pesëmbëdhjetë) ditëve ...”. 
Neni 34

Në nenin 157, “Dispozitat tranzitore”, bëhen këto ndryshime:
1. Pika 10 ndryshohet, si më poshtë vijon:
“10. a) Për subjektet e akcizës, që u janë pranuar e proceduar nga administrata tatimore kërkesat për shkatërrimin e produkteve të akcizës para datës 1 tetor 2012, sipas ligjit nr. 8976, datë 12.12.2002, “Për akcizat”, të ndryshuar, dhe të gjitha akteve nënligjore të dala në zbatim të tij, administrata tatimore vijon këto procedura deri në përfundimin e tyre dhe informon Ministrinë e Financave për vlerën totale të detyrimit të akcizës së paguar, e cila do t’u rimbursohet subjekteve nga administrata tatimore si detyrim i prapambetur në bazë të vendimit nr. 50, datë 5.2.2014, të Këshillit të Ministrave, “Për miratimin e strategjisë për parandalimin dhe shlyerjen e detyrimeve të prapambetura e të planit të veprimit”. Ky proces të përfundojë brenda datës 30 qershor 2015.
b) Për subjektet e akcizës, që kanë bërë kërkesa për nisje të procedurës për shkatërrimin e produkteve të akcizës para datës  1 tetor 2012 dhe kjo procedurë nuk ka nisur si pasojë e mosngritjes së komisionit të përcaktuar në pikën 50.2, shkronja “d”, të udhëzimit nr.7, datë 16.6.2003, të ministrit të Financave, “Për akcizat”, të ndryshuar, apo ka mbetur e papërfunduar për shkaqe të tjera që nuk varen nga subjekti i akcizës, procedura do të fillojë/do të vijojë të ndiqet nga administrata tatimore sipas ligjit nr. 8976, datë 12.12.2002, “Për akcizat”, të ndryshuar, dhe të gjitha akteve nënligjore të dala në zbatim të tij.
Për trajtimin e kërkesave për shkatërrim sipas kësaj pike, të cilat janë administruar deri në datën 1 tetor 2012, do të ngrihet nga drejtori i përgjithshëm i Tatimeve një komision “ad-hoc” dhe me përbërje sipas përcaktimeve të akteve ligjore e nënligjore të përmendura më sipër.
Në përfundim të kësaj procedure, Drejtoria e Përgjithshme e Tatimeve informon Ministrinë e Financave për vlerën totale të detyrimit të akcizës së paguar, e cila do t’u rimbursohet subjekteve nga administrata tatimore si detyrim i prapambetur në bazë të vendimit nr. 50, datë 5.2.2014, të Këshillit të Ministrave, “Për miratimin e strategjisë për parandalimin dhe shlyerjen e detyrimeve të prapambetura e të planit të veprimit”. Ky proces të përfundojë brenda datës 30 qershor 2015.
c) Brenda 10 ditëve nga data e përfundimit të procedurave sipas shkronjave “a” dhe “b”, të kësaj pike, Drejtoria e Përgjithshme e Tatimeve paraqet raportin përkatës të ministri i Financave.”.
2. Pika 11 ndryshohet, si më poshtë vijon:
“11. Për subjektet e akcizës, që kanë dorëzuar pranë Drejtorisë së Përgjithshme të Tatimeve, para datës 1 tetor 2012 ose do të sjellin edhe mbas kësaj datë pulla akcize të dëmtuara deri në datën 1 tetor 2012, administrata tatimore do të zbatojë procedurat e pikës 50, të udhëzimit nr. 7, datë 16.6.2003, “Për akcizat”, të ndryshuar, dhe në përfundim të tyre i dërgon administratës doganore në rrugë zyrtare informacion për sasinë e pullave të akcizës, ndërsa akciza do t’u rimbursohet subjekteve nga administrata tatimore si detyrim i prapambetur në bazë të vendimit nr. 50, datë 5.2.2014, të Këshillit të Ministrave, “Për miratimin e strategjisë për parandalimin dhe shlyerjen e detyrimeve të prapambetura e të planit të veprimit”. Këto procedura të përfundojnë brenda datës 30 qershor 2015.”.

Neni 35

Aneksi 4 zëvendësohet me aneksin me të njëjtin numër, që i bashkëlidhet këtij vendimi.

Neni 36

Në aneksin 16, pjesa “Shënime shpjeguese” zëvendësohet me tekstin me të njëjtin emërtim, që i bashkëlidhet këtij vendimi.

Neni 37

Aneksi 20 shfuqizohet.

Neni 38

Ky vendim hyn në fuqi 15 ditë pas botimit në Fletoren Zyrtare.

KRYEMINISTRI
Edi Rama


Aneksi 4. Firot dhe humbjet natyrale

	Kodi NK
	Përshkrimi
	Ambalazhimi/paketimi/ruajtja
	Norma

	0901
	Kafe jo e përpunuar, jo e dekafeinizuar, në kokrra dhe me lëvozhgë
	
	1,2% në peshë

	2203
	Birrë e bërë nga malti jo e  ambalazhuar
	
	deri 2 0/00 në volum

	

2204
	Verë prej rrushit të freskët, përfshirë verërat e pasuruara me alkool; musht rrushi përveç atij të kreut 2009:
	1) Në fuçi druri
	 4% në volum

	
	
	2) Në enë të tjera
	1% në volum

	

2205
	Vermuth dhe verëra të tjera prej rrushit të freskët aromatizuar me bime apo me substanca aromatizuese:
	1) Në fuçi druri
	 4% në volum

	
	
	2) Në enë të tjera
	1% në volum

	



2206
	Pije të tjera të fermentuara (p.sh. musht molle, musht dardhe, hidromel); përzierjet e pijeve të fermentuara dhe përzierjet e pijeve tëfermentuara dhe pijeve jo- alkoolike, të papërfshira dhe të paspecifikuara diku tjetër:
	1) Në fuçi druri
	 4% në volum

	
	
	2) Në enë të tjera
	 1% në volum



	
2207
	Alkool etilik jo i denatyruar i një force alkoolike të barabartë ose më tepër se 80% ndaj volumit
	1) Në fuçi druri
	4% në volum anhider

	
	
	2) Në enë të tjera
	1% në volum anhider

	
2207
	Alkool etilik i denatyruar për t’u ambalazhuar 5:
	1) Në enë me kapacitet më shumë se
50 litra
	3% në volum anhider

	
	
	2) Në enë të tjera me kapacitet të barabarta ose më të vogla se 50 litra
	5% në volum anhider

	

2208
	Alkool etilik jo i denatyruar i një force alkoolike ndaj volumit prej me pak se 80 % vol; pije alkoolike, likere dhe alkoole të tjera
	1) Në fuçi druri
	 4% në volum anhider

	
	
	2) Në enë të tjera
	 1% në volum anhider

	2709
	Vajra bruto të naftës dhe mineraleve bituminoze
	1 0/00  në peshë

	2707
	Vajra dhe produkte të tjera të distilimit në temperaturë të lartë të katranit të qymyrit; produkte të ngjashme në të cilat pesha e përbërësve aromatikë e tejkalon atë të atyre joaromatikë:
	1% në peshë

	







2710
	Vajrat e naftës dhe vajra të fituara prej mineraleve bituminoze, ndryshe nga vajrat bruto; përgatitje të paspecifikuara dhe të papërfshira diku tjetër, që përmbajnë ndaj peshës 70 % apo më shumë vajra nafte apo vajra të fituara nga mineralet bituminoze, këto vajra duhet të jenë përbërësit bazë të preparatit; mbetje vajrash:

	
	Vajra të lehtë white spirit
	
	deri në 20/00 në volum në 150C

	
	Vajra të tjerë të lehtë përveç white spirit
	1) në depozita deri 500 mc
	deri në 20/00 në volum në 150C

	
	
	2) në depozita mbi 500 mc
	deri në 20/00 në volum në 150C

	
	Vajra të mesëm dhe gazoile
	deri 0,30/00 në volum në 150C

	
	Vajra të rëndë si lëndë djegëse
	deri në 0,20/00 në volum në 150C

	
	Vajra lubrifikante
	deri në 0,20/00 në peshe

	
	
Vajra mineralë të denatyruar për përdorime të veçanta
	deri 20/00 në volum në 150C ose në peshë sipas mënyrës të taksimit

	2713
	Bitum nafte
	1% në peshë

	
2715
	Përzierje bituminoze të bazuara në asfaltin natyral, në bitumin natyral, në bitumin e naftës, në katranin mineral apo në terpentinën e katranit mineral (p.sh., mastiçët bituminoze, “cut-backs”)
	1% në peshë

	


2901
	Hidrokarburet aciklike:

	
	 3 deri 4 atome karbon të lëngëzuara
	deri 30/00 në peshë

	
	 nga 5 deri në 12 atome karbon
	deri 20/00 në volum në 150C

	
	 mbi 12 atome karbon
	deri 10/00 në peshë




	

2902
	Hidrokarburet ciklike:

	
	 kodet 2902 11 deri 2902 70
	deri 20/00 në peshë

	
	 kodi 2902 90
	deri 10/00 në peshë

	2905 11 00
	Metanol (alkool metilik)
	deri 2% në volum anhider

	3403
	Preparatet lubrifikuese që përmbajnë vajra minerale
	20/00 në peshë

	

3811
	Preparatet antiplasëse, frenues oksidimi, stabilizator rrëshirë,
përmirësues viskoziteti, preparatet kundër korrozionit dhe elemente të tjera të përgatitura shtese, për vajrat minerale (përfshirë benzinën) apo për lëngje të tjera të përdorura për qëllime të njëjta, si edhe vajrat minerale:

	20/00 në peshë

	
3817 00
	Alkilbenzenët e përziera dhe alkilnaftalenet e përziera, përveçse produktet e kreut 2707 apo 2902:
	20/00 në peshë




Shënime
1. Firot natyrore në tabelë jepen për një periudhë ruajtjeje njëvjeçare; për periudha më të shkurtra se një vit, firot llogariten proporcionalisht për periudhën në stokim duke konsideruar si një muaj të plotë edhe një pjesë të muajit kur ka kaluar data 15; përjashtim bëjnë produktet e klasifikuara në kapitujt 22, 27 dhe 29, për të cilat firot llogariten për çdo ditë të periudhës së mbajtjes apo ruajtjes. Për raste të veçanta, firot llogariten në datën e hyrjes në magazinë, që është mbartja në fillim të vitit fiskal ose nëse është më e vonë, data e inventarit të fundit duke i shtuar sasitë e shtuara në vijim; në këto raste matja e tyre, sipas kolonës (3) është shënuar me një yll.
2. Për produktet e kodit 2008, në rastet kur aplikohet akcizë, përveç firove në peshë pranohet firoja në volum anhider parashikuar për alkoolin etilik që përmbahet në produkt.
3. Për birrën e pastazhonuar e paraqitur në kushte të ndryshme nga hedhja për konsum, firo e pranueshme përcaktohet për qëllime të llogaritjes së detyrimeve doganore ndryshe nga ato të akcizës.
4. Firot e lidhura me alkoolet dhe produkteve të tjera të kodeve 2207 dhe 2208 të NK jo të denatyruar, të ruajtura në fuçi druri, shtohen me 1% kur bëhet fjalë për fuçi druri me kapacitet jo më shumë se 4 hektolitra; e njëjta shtesë, e akumulueshme me të mëparshmen aplikohet në rastet e fuçive me dru qershie.
5. Për alkoolin etilik të denatyruar të kodit 2207 të NK, firoja përfshin edhe humbjet gjatë filtrimit, futjes në shishe dhe për çdo arsye tjetër teknike.

SHËNIME SHPJEGUESE
 1.  Të përgjithshme
1.1 Produktet, të cilat qarkullojnë në regjim pezullues janë të shoqëruara me një dokument i cili është në përputhje me dispozitat zbatuese të ligjit për akcizat n 137 RSH.
1.2 Dokumenti duhet të plotësohet në mënyrë që të lexohet qartë dhe pa gabime.
Informacionet mund të paraprintohen. Nuk duhet të ketë as fshirje dhe as korrigjime.

1.3 Kjo letër është e bardhë për të gjitha kopjet me madhësi 210 mm x 297 mm me një tolerancë maksimale minus 5 mm ose 8 mm dhe më shumë në lidhje me gjatësinë e saj.
1.4 Çdo hapësirë e papërdorur në kutitë 18 a deri në 22 c duhet të shënohet një vijë, në mënyrë që asgjë nuk mund të shtohet aty. Dokumenti mund të ketë tri artikuj  të ndryshëm të produkteve, të cilat duhet të jenë në të njëjtën kategori të produkteve të akcizës.
1.5 Dokumenti administrativ shoqërues përbëhet nga katër kopje: Kopja nr. 1: ruhet nga dërguesi;
Kopja nr. 2: ruhet nga pritësi;
Kopja nr. 3: i kthehet dërguesit si rakordim për veprimin e kryer dhe në raste të mundshme edhe me vulën e autoriteteve kompetente të zyrës doganore pritëse;
Kopja n° 4: i dërgohet autoriteteve kompetente të zyrës doganore nga pritësi
Autoritetet kompetente të nisjes mund të kërkojnë që t’u dërgohet kopje suplementare.
1.6 Kopjet  nr. 2, 3 dhe 4 duhet të shoqërojnë produktet gjatë transportit të tyre.
1.7 Kur ky dokument përdoret për një transport, i cili kryhet nëpërmjet kanalizimeve (tubacioneve), kompania nisëse duhet t’i dërgojë kopjet nr. 2, 3 dhe 4 pritësit me mjetet më të shpejta që është e mundur. Në çdo rast ky dokument duhet të mbërrijë në vendin e shkarkimit brenda 24 orëve që pason marrjen e produktit për të cilin raportohet.
2. Rubrikat
Kutia n°1. Dërguesi: emri dhe adresa e plotë
Kutia n. 2 Numri i akcizës së dërguesit: numri i regjistrimit i lëshuar dërguesit nga autoriteti kompetent.
Kutia n°3 Numri i referencës: çdo dërgesë duhet të përmbajë një numër reference, i cili lejon identifikimin në llogaritë e dërguesit 
Kutia n°4. Numri i akcizës së pritësit: Numri i regjistrimit në rastin e një depozituesi të miratuar.
Kutia n°5. Numri i faturës: Në këtë kuti shënohet numri i faturës tatimore me TVSH-në ose nr. i dokumentit të shoqërimit kur mungon e para.
Kutia n°6. Data e faturës : Data e transmetimit të dokumentit shënuar në kutinë n° 5.
Kutia n° 6.1	Tipi i DSHA
Tip 1 Nën pezullim
Tip 2 Eksport
Tip 3 Lëvizje nga importi
Tip 4 Hedhje për konsum
Tip 5 Humbje
Tip 6 Firo/shkatërrim
Kutia n°7. Pritësi: emri dhe adresa e plotë dhe në rastin kur pritësi nuk është depozitues i miratuar, numrin e identifikimit të NIPT-it. Në rastin e produkteve të eksportuara, duhet shënuar emri i pritësit në vendin e eksportimit
Kutia n°7a. Vendi i lëvrimit: vendi efektiv i lëvrimit, nëse produktet nuk janë lëvruar në adresën e shënuar në kutinë n°7.
Në rast eksporti duhet shënuar “EKSPORT”, si dhe vendin e eksportimit. Për produktet e  pranuara më pas nën regjim doganor (përveç  hedhjes  në qarkullim  të lirë) duhet shënuar “NËN REGJIM DOGANOR”, si dhe vendin nga ku produktet i nënshtrohen kontrollit doganor.
Kutia n°8. Autoritetet kompetente të vendit të nisjes: emri dhe adresa e autoriteteve kompetente të ngarkuar me kontrollin e produkteve të akcizës nga vendi i nisjes.
Kutia n°9. Transportuesi: emri dhe adresa e personit përgjegjës për transportin (nëse është i ndryshëm nga ai i dërguesit).
Kutia n°10. Garancia: shënoni palën ose palët që përbëjnë garancinë.
Shënoni vetëm “dërguesi”, “transportuesi” ose “pritësi» sipas rastit.
Kutia n°11. Detaje të tjera rreth transportit: çdo informacion shtesë, për shembull emri i transportuesit, lloji i mjetit të transportit, targa e mjetit, lloji dhe identifikimi i vulave të vendosura.
Kutia n°12. Shteti nisës: Shteti nisës ku fillon transporti.
Duhet të përdoret një nga këto shkurtime: AL
Kutia n°13. Shteti i destinacionit: Shteti anëtar ku përfundon transporti.
Duhet të përdoren të njëjtat shkurtime. Për përdorim kur Shqipëria të jetë vend anëtar i BE-së.
Kutia n°14. Përfaqësuesi fiskal: nëse dërguesi ka një përfaqësues fiskal, shënoni në këtë  kuti  emrin e tij, adresën dhe numrin e identifikimit të TVSH-së dhe të akcizave (nëse ka).
Kutia n°15. Vendi i nisjes: Numri i autorizimit të magazinës.
Kutia n°16. Data e nisjes së dërgesës si dhe ora.
Kutia n°17. Kohëzgjatja e transportit: periudha e kohës së nevojshme normale për të kryer distancën duke pasur parasysh mjetin transportues dhe distancën përkatëse.
Kutia n°18a. Përshkrimi i kolive të produkteve: Numri i identifikimit dhe numri i kolive, numri i ambalazheve në brendësi të kolive dhe përshkrimi tregtar i produkteve.
Përshkrimi mund të vazhdohet edhe në një fletë tjetër që do të jetë e bashkangjitur për çdo kopje. Një specifikim për ambalazhin mund të përdoret në këtë rast.
Alkooli etilik dhe pijet alkoolike, përfshi edhe birrën, duhet të paraqesin gradën alkolometrike që i korrespondon gradës së shënuar (përqindja në volum në 20° C).
Për birrën, të shënohet përqindja e alkoolit në volum 20° C, në përputhje me përshkrimet e kërkuara me ligj. 
Për vajrat minerale, duhet shënuar detyrimisht dendësiteti në 15° C.
Kutia n° 19a.	 Kodi i produktit NK. 
Kutia n° 20a. 	Sasia: Sipas njësisë matëse t137 përshkruar në shtojcën numër 1 të ligjit konvertim në 20°C, (alkool dhe pije alkoolike); konvertim në 15°C (vajra minerale përveç mazutit të rëndë).
Kutia n°21a.	 Pesha bruto: pesha bruto e dërgesës.
Kutia n°22a. Pesha neto: shënoni peshën pa ambalazh të produkteve që i nënshtrohen akcizës në rastin e alkooleve dhe pijeve alkoolike, të vajrave minerale dhe të gjitha produkteve të duhanit me përjashtim të cigareve.
Kutitë nr 18 b deri në 22 b dhe 18 c deri 22 c: përdoren kur dërgesa përmban produkte të  ndryshme nga ato të përshkruara në kutitë 18 a deri 22 a.
Kutia n°23. Detajet e garantimit dhe pagesës
Pagesa                         kodi 1
Garanci                        kodi 0
Përjashtim                   kodi 3
Kutia n°24. Emri dhe vula e kompanisë, etj. : dokumenti duhet të plotësohet nga dërguesi ose në emër të tij. Emri dhe vula e kompanisë duhet të identifikohen. Dokumenti duhet të nënshkruhet, ose është e mundur që dërguesi të ketë autorizuar zëvendësimin e firmës me një vulë të veçantë. Në këtë rast duhet të figurojë shënimi “PËRJASHTIM I NËNSHKRIMIT”.
Kutia A Kontrollet: autoritetet kompetente regjistrojnë kontrollet e kryera në kopjet 2, 3 dhe 4. Nëse nuk ka vend më për të shkruar, vazhdohet në pjesën e prapme të dokumentit. Të gjitha shënimet duhet të nënshkruhen, të jenë me datë dhe të autentifikuara me vulën e funksionarit përgjegjës.
Kur produktet i nënshtrohen një regjimi doganor, kontrollet e kryera duhet të regjistrohen nga funksionari përgjegjës, vula speciale e përdorur kur është akorduar një përjashtim i nënshkrimit vendoset gjithashtu në anën e djathtë sipër kutisë A.
Kutia B: Nëse gjatë lëvizjes, destinacioni i produkteve ndryshon siç shënohet në kutitë 7 ose 7a, dërguesi ose agjenti i tij duhet të shënojnë destinacionin e ri në kutinë B.
Përveç kësaj, dërguesi duhet të lajmërojë menjëherë autoritetet kompetente të saj për ndryshimin e vendit të ri të lëvrimit.
Kutia C: Certifikata e pritjes: jepet nga pritësi i produkteve. Kur pritja e produkteve në një magazinë i nënshtrohet një kontrolli fiskal ose kur produktet janë eksportuar ose janë në një regjim doganor ndryshe nga hedhja në qarkullim të lirë, autoriteti kompetent ose zyra doganore sipas rastit, do të lëshojë këtë certifikatë që kërkohet.
Rekomandohet të vërtetohet nga ana e pasme e kopjes nr. 2, e ruajtur kjo nga pritësi, për marrjen e produkteve.
Në rastin ku kopja nr. 3 humb gjatë dërgimit të saj për tek dërguesi, veprimi mund të rakordohet lehtë ku dërguesi i bën një kërkesë pritësit për të pasur një kopje të kopjes nr. 2 të certifikuar.


Aneksi 23

Modeli 1
NJOFTIM PËR PRODHIM BIOKARBURANTI

Shoqëria __________________________ njofton degën e doganës _________________________ se ka përfunduar prodhimin e bio-karburantit dhe kërkon kryerjen e procedurës së kontrollit doganor sipas pikës 2 të nenit 46.

Sasia e prodhuar ______________
Depozituar në ________________

Modeli 2
Procesverbal verifikimi

Dega e Doganës _________________________ 

Doganierët përgjegjës ________________________________________

Pas verifikimit të njoftimit  Nr _____ DT_______________ të depozituesi i miratuar _________________

Konstatoi se sasia e produktit të magazinuar është

Depoja nr   _______   Sasia _________ Hyrja plumboset me______________________
					   
     Dalja plumboset me_______________________

Mostra të marra________ Plumbosur me ______________________________________

Depoja nr   _______   Sasia _________ Hyrja plumboset me______________________
					   
 		                             Dalja plumboset me_______________________

Mostra të mara________ Plumbosur me ______________________________________

Depoja nr   _______   Sasia _________ Hyrja plumboset me______________________

                                       Dalja plumboset me_______________________

Mostra të mara________ Plumbosur me ______________________________________

Depoja nr   _______   Sasia _________ Hyrja plumboset me______________________
 		                                     Dalja plumboset me_______________________

Kopje për Doganën                             Kopje për depozituesin e miratuar



Modeli 3

Kartelë inventari Produkti  _______________________________

Certifikatë e analizave të laboratorit  doganor_____________ 

Datë____________

Depoja nr   _______   Sasia _____________Hyrja plumboset me____________________
					           
                                                              Dalja plumboset me___________________

Daljet:

	Sasia
	DSHA nr. dt.
	Sasia e mbetur
	Plumbosur me
	Doganieri
emër, mbiemër,  firmë
	Përfaqësuesi operatorit
emër, mbiemër,  firmë

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Kopje për Doganën                                      Kopje për depozituesin e miratuar



